Hüsem

Hüsem as e hoodstää foon e Kris Nordfraschlönj (Slaswik-Holstiinj), deer booge amenbai 22.000 manschne. Theodor Storm wus önj Hüsem tuläid. Hi jäif e stää di bainoome "jü gra stää bait heef". Geografii Hüsem läit önjt sööden foon e Kris Nordfraschlönj, jüst tut norden foon Ääderstää. Döör e stää låpt e Hüsemer Ou foont ååsten eeftert weesten än üt önj e Heewer Struum. Jü wårt döör en slöös tut heef sääkerd. Twasche Hüsem än et heef lade nuch di Porekuuch (iirtids uk Nordhüsemer Kuuch) än di Dockkuuch. Di Gräine Küstwäi gungt uk döör e stää. Kliima Stäädiile Stäädiile: Hälbel (Halebüll) Hukensbel (Hockensbüll) de Lün (Lund) Kilsborj (Kielsburg) Naistää (Neustadt) Porekuuch (Porrenkoog) Rööms (Rödemis) Schööbel (Schobüll) Träimeelne (Dreimühlen) ...än oudere. Histoori 1362 heet e "Grote Mandränke" wide diile foon e küst ouerspäild. Dåt lönj wörd ütenouderraawen, ailönje san fersünken, loonsträäge wörden uner wååder seet än Hüsem wörd ouer nåcht tu en huuwenstää. Da Hüsemer hääwe et njüted än måågeden en mårktplåts. Woore köön diräkt foon fiire stäänge awt schap eefter Hüsem transportiird wårde.(1409) Politiik Hüsem heet en stääferordnedkoleegium. E CDU än FDP hääwe en frakschoonsgemiinschap. Bürgermäistere Martin Kindl (CDU; sunt 2018) Süsterstääse Ferianagt Könangrik Kidderminster önj Worcestershire, Ainglönj, Grutbritanien, sunt 1977. Sjiisklun Heiligenstadt önj Tüüringen, sunt 1990. Poolen Trzcianka (Schönlanke) önj Poolen, sunt 1961. Denemark Gentofte önjt Dånsch, sunt 1982. Ferkiir Önj Hüsem drååwe tra boonliinje: (1) e Mjarschboon, wat Weesterlönj aw Sal än Tuner önjt Dånsch ma Elmshorn önj e Kris Pinnebärj ferbant, (2) e Boonliinje Hüsem-Båd St. Peter-Urdem, wat döört huulewailönj Ääderstää fjart, än (3) e Boonliinje Hüsem-Kil, wat döör e stääse Slaswik än Ransborj tu e ååstküst foon Slaswik-Holstiinj fjart. Kultuur Nicolaus-Bruhns-Chor (sunt 2018) Musee'e Theodor-Storm-Hüs wus Theodor Storm sin hüs. Schapfårdsmuseeum Nordfraschlönj. Ååstenfälj Börehüs. Sloot for Hüseum Pole-Poppenspäler-Museum Jülhüs Hüsem Kånde manschne e schriwstere Theodor Storm (1817-1888), Margarete Böhme (1867-1939) än Dörte Hansen (* 1964) san önj Hüsem tuläid. Di fäärnge schriwer Arfst Arfsten (1812-1899) booged maning iirnge önj e stää. e diamanthoonler Ludwig Nissen (1855-1925) wus uk önj Hüsem tuläid. Hi wus grünleeder foon't Ludwig-Nissen-Hüs (nü dåt Nordfraschlönj Museeum. Nissenhüs Hüsem. e sosioloog Ferdinand Tönnies (1855-1936) ging tu schölj önj Hüsem. di barok-komponist Nikolaus Bruhns (1665-1697) wus muusiker önj e Marienschörk. Kining Abel foon Dånmark (1218-1252) wörd aw e näide foon Hüsem ambroocht. Bile Referäntse Kiik uk deer Hüsem uun't Nordfriesland Lexikon faan't NFI